Esport a l'estiu amb les activitats d'Estiu a la mar
26 de juny 2017

![](/media/5c0pto2u/19img_3130.jpg) 

La delegació d'Esports de l'Ajuntament de Sagunt, junt a la regidoria de Platges i de la Universitat Popular, organitza un estiu més el programa d'activitats esportives _Estiu a la mar_. Estes activitats, dirigides a tots els públics, es realitzaran tant en la platja del Port de Sagunt com en la d'Almardà de dilluns a divendres durant tot el dia. Des de les 8.30 hores fins a les 19.30 es podrà gaudir de classes com  ioga, gimnàstica, zumba, balls llatins o pilates. A més, com a novetat, enguany la platja del Port de Sagunt tindrà animació per a xicotets i majors a les vesprades.  
 

![](/media/cpdcgwyw/19img_3137.jpg) 

![](/media/ssrh13om/19img_3143.jpg) 

El regidor delegat d'Esports, Miguel Chover, ha explicat que “**este estiu es combinarà un gran nombre d'activitats esportives, les quals anem a intentar que siguen tant al matí com a la vesprada/nit de manera que tots els usuaris de la platja puguen practicar esport i divertir-se, que és el més important sobretot quan s'està de vacances. Açò va acompanyat amb activitats culturals i també lúdiques en general. Per tant, crec que tenim una programació bastant interessant que, sens dubte, va a ser del gust de tots els turistes i banyistes del poble i d'altres zones que vinguen a passar este estiu ací**”.  
  
També tindran lloc durant els mesos de juliol i agost competicions esportives com el Torneig Popular i Autonòmic de Lluita Platja, la 2ª Travessia nadant a la platja del Port de Sagunt, la Volta a peu al Port de Sagunt, la Travessia al Port o l'arribada de la Vuelta Ciclista a Espanya a la fi d'agost. Igualment, els dimarts de juliol a les 20 hores els afeccionats a la marxa nòrdica/activa realitzaran eixides des de l'espigó nord de la platja de Port de Sagunt. El Campus de Voleibol Platja o realitzar un baptisme de Paddle Surf, seran unes altres de les activitats esportives que s'organitzen durant l'estiu.  
  
![](/media/4bvjtq5n/19img_3152.jpg)  
![](/media/ej1an1yo/19img_3154.jpg)  

*   [](http://www.facebook.com/sharer.php?u=https://aytosagunto.es/va/actualitat/esport-a-l-estiu-amb-les-activitats-d-estiu-a-la-mar/ "Facebook")
*   [](http://twitter.com/share?url=https://aytosagunto.es/va/actualitat/esport-a-l-estiu-amb-les-activitats-d-estiu-a-la-mar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esport-a-l-estiu-amb-les-activitats-d-estiu-a-la-mar/ "Linked In")
*   [](mailto:?body=https://aytosagunto.es/va/actualitat/esport-a-l-estiu-amb-les-activitats-d-estiu-a-la-mar/)